Anette Bøe

Anette Bøe (født 1957) er en norsk tidligere langrennsløper og ishockeyspiller. Som langrennsløper representerte hun Larvik Turn & Idrettsforening de første sesongene. Hun spilte også ishockey for Vålerenga.

Bøe er født i Hedrum kommune (nå en del av Larvik).

Hennes første internasjonale medalje kom i OL i 1980 med bronse på 4×5 km stafett. Hun vant gullmedalje på stafetten i VM i Oslo i 1982. 1985 ble Bøes beste år, i VM i Seefeld fikk hun individuelt gull på både 5 og 10 km. Det ble i tillegg sølv på stafetten og bronse på 20 km. Dette året vant hun også verdenscupen i langrenn.

Bøe vant tre NM-gull. Hun har dessuten to seire i Holmenkollen, én seier i Lahtisspelen og én seier i Svenska Skidspelen. Bøe er NM-vinner i ishockey to ganger. I 1984 ble hun tildelt Holmenkollmedaljen. Bøe ble også tildelt Sportsjournalistenes statuett og Porsgrunds Porselænsfabriks Ærespris i 1985. Hun ble i år 2000 tildelt Egebergs Ærespris (langrenn og ishockey).

I 2009 deltok hun i Zebra Grand Prix på TV 2 Zebra, hvor hun sammen med lagkamerat Rein Alexander kom på tredjeplass. I 2010 var hun med i NRK-serien Mesternes Mester.

Anette Bøe var søster av bildekunstneren Birgitte Bøe og var gift med tidligere president i Norges Ishockeyforbund Ole-Jacob Libæk fra 1999 til 2012.

 Verdenscupseire 
 Nr. Dato Sted Øvelse 1  6. mars 1982   Lahtis  10 km 2  8. mars 1984   Holmenkollen  20 km 3  19. januar 1985   Seefeld  10 km (F) (VM) 4  14. februar 1985   Klingenthal  10 km 5  18. februar 1985   Nové Město  5 km 6  9. mars 1985   Falun  10 km 7  16. mars 1985   Holmenkollen  20 km 8  7. mars 1987   Falun  30 km (F)

 Referanser 

 Litteratur 
 Erling Borgen (1985) Anette, (eller Historien om «Bølla Bøe») Atheneum ISBN 8273341062


 Eksterne lenker 



Kategori:Norske langrennsløpere
Kategori:Norske ishockeyspillere
Kategori:Verdensmestere i langrenn
Kategori:Norgesmestere i langrenn
Kategori:Olympiske bronsemedaljevinnere for Norge
Kategori:Olympiske medaljevinnere i langrenn
Kategori:Vinnere av Egebergs Ærespris
Kategori:Vinnere av Holmenkollmedaljen
Kategori:Medaljevinnere under Vinter-OL 1980
Kategori:Deltakere for Norge under Vinter-OL 1980
Kategori:Langrennsløpere under Vinter-OL 1980
Kategori:Deltakere for Norge under Ski-VM 1980
Kategori:Deltakere for Norge under Ski-VM 1982
Kategori:Deltakere for Norge under Ski-VM 1985
Kategori:Deltakere for Norge under Ski-VM 1987
Kategori:Deltakere for Norge under Vinter-OL 1988
Kategori:Langrennsløpere under Vinter-OL 1988
Kategori:Mesternes Mester-deltakere
Kategori:71 grader nord kjendis-deltakere
Kategori:Ishockeyspillere for Vålerenga
Kategori:Personer fra Larvik kommune